# ᱨᱟᱢᱟᱥᱣᱟᱢᱤ ᱵᱷᱮᱸᱠᱚᱴᱚᱨᱚᱢᱚᱱ

| ᱨᱟᱢᱟᱥᱣᱟᱢᱤ ᱵᱮᱝᱠᱚᱴᱚᱨᱟᱢᱚᱱ |
| --- |
|  |
|  |
| ᱘ ᱟᱹᱱᱤᱡ ᱥᱤᱧᱚᱛ ᱫᱤᱥᱚᱢ ᱜᱚᱢᱠᱚ |
| **ᱟᱹᱢᱟᱹᱞᱤ ᱨᱮ** ᱒᱕ ᱡᱩᱞᱟᱭ ᱑᱙᱘᱗ – ᱒᱕ ᱡᱩᱞᱟᱭ ᱑᱙᱙᱒ |
| ᱢᱟᱨᱟᱝ ᱢᱚᱱᱛᱨᱤ | ᱨᱟᱡᱤᱵᱽ ᱜᱟᱱᱫᱷᱤ ᱣᱤ. ᱯᱤ. ᱥᱤᱝ ᱪᱚᱸᱫᱽᱨᱚ ᱥᱮᱠᱷᱚᱨ ᱯᱤ. ᱣᱤ. ᱱᱚᱨᱚᱥᱤᱢᱦᱟ ᱨᱟᱣ |
| Vice President | ᱥᱚᱝᱠᱚᱨ ᱫᱚᱭᱟᱞ ᱥᱚᱨᱢᱟ |
| ᱢᱟᱬᱟᱝ ᱟᱹᱢᱟᱹᱞᱤᱭᱟᱹ | ᱡᱮᱭᱞ ᱥᱤᱝ |
| ᱛᱟᱭᱚᱢ ᱟᱹᱢᱟᱹᱞᱤᱭᱟᱹ | ᱥᱚᱝᱠᱚᱨ ᱫᱚᱭᱟᱞ ᱥᱚᱨᱢᱟ |
| ᱗ ᱟᱹᱱᱤᱡ ᱥᱤᱧᱚᱛ ᱡᱚᱜᱚ ᱫᱤᱥᱚᱢ ᱜᱚᱢᱠᱮ |
| **ᱟᱹᱢᱟᱹᱞᱤ ᱨᱮ** ᱓᱑ ᱚᱜᱚᱥᱴ ᱑᱙᱘᱔ – ᱒᱔ ᱡᱩᱞᱟᱭ ᱑᱙᱘᱗ |
| ᱫᱤᱥᱚᱢ ᱜᱚᱢᱠᱮ | ᱡᱮᱭᱞ ᱥᱤᱝ |
| ᱢᱟᱨᱟᱝ ᱢᱚᱱᱛᱨᱤ | ᱤᱱᱫᱤᱨᱟ ᱜᱟᱱᱫᱷᱤ ᱨᱟᱡᱤᱵᱽ ᱜᱟᱱᱫᱷᱤ |
| ᱢᱟᱬᱟᱝ ᱟᱹᱢᱟᱹᱞᱤᱭᱟᱹ | ᱢᱚᱦᱚᱢᱚᱫᱽ ᱦᱤᱫᱟᱭᱟᱛᱩᱞᱞᱟᱦ |
| ᱛᱟᱭᱚᱢ ᱟᱹᱢᱟᱹᱞᱤᱭᱟᱹ | ᱥᱚᱝᱠᱚᱨ ᱫᱚᱭᱟᱞ ᱥᱚᱨᱢᱟ |
| Minister of Home Affairs |
| **ᱟᱹᱢᱟᱹᱞᱤ ᱨᱮ** ᱒᱒ ᱡᱩᱱ ᱑᱙᱘᱒ – ᱒ ᱥᱮᱯᱴᱮᱢᱵᱚᱨ ᱑᱙᱘᱒ |
| ᱢᱟᱨᱟᱝ ᱢᱚᱱᱛᱨᱤ | ᱤᱱᱫᱤᱨᱟ ᱜᱟᱱᱫᱷᱤ |
| ᱢᱟᱬᱟᱝ ᱟᱹᱢᱟᱹᱞᱤᱭᱟᱹ | ᱡᱮᱭᱞ ᱥᱤᱝ |
| ᱛᱟᱭᱚᱢ ᱟᱹᱢᱟᱹᱞᱤᱭᱟᱹ | ᱯᱨᱚᱠᱟᱥ ᱪᱚᱸᱫᱽᱨᱚ ᱥᱮᱴᱷᱤ |
| Minister of Defence |
| **ᱟᱹᱢᱟᱹᱞᱤ ᱨᱮ** ᱑᱕ ᱡᱟᱱᱩᱣᱟᱨᱤ ᱑᱙᱘᱒ – ᱒ ᱚᱜᱚᱥᱴ ᱑᱙᱘᱔ |
| ᱢᱟᱨᱟᱝ ᱢᱚᱱᱛᱨᱤ | ᱤᱱᱫᱤᱨᱟ ᱜᱟᱱᱫᱷᱤ |
| ᱢᱟᱬᱟᱝ ᱟᱹᱢᱟᱹᱞᱤᱭᱟᱹ | ᱤᱱᱫᱤᱨᱟ ᱜᱟᱱᱫᱷᱤ |
| ᱛᱟᱭᱚᱢ ᱟᱹᱢᱟᱹᱞᱤᱭᱟᱹ | ᱥᱚᱝᱠᱚᱨᱨᱟᱣ ᱪᱚᱣᱚᱱ |
| Minister of Finance |
| **ᱟᱹᱢᱟᱹᱞᱤ ᱨᱮ** ᱑᱔ ᱡᱟᱱᱩᱣᱟᱨᱤ ᱑᱙᱘᱐ – ᱑᱕ ᱡᱟᱱᱩᱣᱟᱨᱤ ᱑᱙᱘᱒ |
| ᱢᱟᱨᱟᱝ ᱢᱚᱱᱛᱨᱤ | ᱤᱱᱫᱤᱨᱟ ᱜᱟᱱᱫᱷᱤ |
| ᱢᱟᱬᱟᱝ ᱟᱹᱢᱟᱹᱞᱤᱭᱟᱹ | ᱦᱮᱢᱵᱚᱛᱤ ᱱᱚᱱᱫᱚᱱ ᱵᱚᱦᱩᱜᱩᱱᱟ |
| ᱛᱟᱭᱚᱢ ᱟᱹᱢᱟᱹᱞᱤᱭᱟᱹ | ᱯᱨᱚᱱᱚᱵᱽ ᱢᱩᱠᱷᱚᱨᱡᱤ |
|  |
| ᱯᱟᱨᱥᱚᱱᱟᱞ ᱵᱤᱵᱚᱨᱚᱱ |
| ᱡᱟᱱᱟᱢ | ᱨᱟᱢᱟᱥᱣᱟᱢᱤ ᱵᱮᱝᱠᱚᱴᱚᱨᱟᱢᱚᱱ ᱔ ᱰᱤᱥᱮᱢᱵᱚᱨ ᱑᱙᱑᱐(1910-12-04) ᱨᱟᱡᱟᱢᱚᱫᱚᱱ, ᱢᱟᱫᱽᱨᱟᱥ ᱯᱨᱮᱥᱤᱰᱮᱱᱥᱤ, ᱵᱽᱨᱤᱴᱤᱥ ᱤᱱᱰᱤᱭᱟ (ᱱᱤᱛᱚᱜ ᱫᱚ ᱛᱟᱢᱤᱞᱱᱟᱰᱩ, ᱥᱤᱧᱚᱛ) |
| ᱜᱩᱨ | ᱒᱗ ᱡᱟᱱᱩᱣᱟᱨᱤ ᱒᱐᱐᱙ (ᱩᱢᱮᱨ ᱙᱘ ᱥᱮᱨᱢᱟ) ᱱᱟᱶᱟ ᱫᱤᱞᱞᱤ, ᱥᱤᱧᱚᱛ |
| ᱨᱟᱡᱽᱟᱹᱨᱤ ᱫᱚᱞ | ᱤᱱᱰᱤᱭᱟᱱ ᱱᱮᱥᱱᱟᱞ ᱠᱚᱸᱜᱽᱨᱮᱥ |
| ᱡᱤᱭᱚᱱ ᱥᱚᱦᱮᱫ | ᱡᱟᱱᱚᱠᱤ ᱵᱮᱝᱠᱚᱴᱚᱨᱟᱢᱚᱱ |
| ᱦᱚᱯᱚᱱ | * ᱯᱚᱫᱽᱢᱟ ᱵᱮᱝᱠᱚᱴᱚᱨᱟᱢᱚᱱ
* ᱵᱤᱡᱚᱭᱟ ᱨᱟᱢᱚᱪᱚᱸᱫᱽᱨᱚᱱ
* ᱞᱚᱠᱥᱢᱤ ᱵᱮᱝᱠᱚᱴᱮᱥᱟᱱ
 |
| ᱥᱮᱪᱮᱫ ᱟᱠᱷᱲᱟ |
ᱞᱳᱭᱳᱞᱟ ᱢᱟᱨᱟᱝ ᱵᱤᱨᱫᱟᱹᱜᱟᱲ, ᱢᱟᱫᱽᱨᱟᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ |
| ᱠᱟᱹᱢᱤ | * ᱩᱠᱤᱞ
* ᱨᱟᱡᱽᱟᱹᱨᱤᱭᱟᱹ
 |
| ᱥᱩᱦᱤ |  |

**ᱨᱟᱢᱟᱥᱣᱟᱢᱤ ᱵᱷᱮᱸᱠᱚᱴᱚᱨᱟᱢᱚᱱ** (᱔ ᱰᱤᱥᱮᱢᱵᱚᱨ ᱑᱙᱑᱐-᱒᱖ ᱡᱟᱱᱩᱣᱟᱨᱤ ᱒᱐᱐᱙) ᱫᱚ ᱥᱤᱧᱚᱛ ᱨᱤᱱᱤᱡ ᱘ ᱟᱹᱱᱤᱡ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱙᱘᱗ ᱠᱷᱚᱱ ᱑᱙᱙᱒ ᱦᱟᱹᱵᱤᱡ ᱱᱚᱶᱟ ᱛᱷᱟᱱᱚᱛ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱫᱤᱥᱚᱢ ᱫᱚᱢᱠᱮ ᱵᱮᱱᱟᱣᱜ ᱞᱟᱦᱟᱨᱮ ᱟᱡ ᱫᱚ ᱔ ᱥᱮᱨᱢᱟ ᱦᱟᱹᱵᱤᱡ ᱥᱤᱧᱚᱛ ᱨᱤᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱵᱟᱞᱮ ᱢᱟᱦᱟᱸ ᱒᱖ ᱡᱟᱱᱩᱣᱟᱨᱤ ᱦᱤᱞᱚᱜ ᱟᱹᱰᱤ ᱫᱤᱱ ᱟᱡᱟᱨ ᱛᱟᱭᱚᱢ ᱟᱡᱟᱜ ᱡᱤᱣᱤᱵᱟᱹᱛᱤ ᱫᱚ ᱤᱬᱤᱡ ᱞᱮᱱ ᱛᱟᱦᱮᱸᱫ ᱾ ᱩᱱ ᱡᱚᱦᱚᱜ ᱩᱱᱤ ᱫᱚ ᱗᱙ ᱵᱚᱨᱥᱚ ᱨᱤᱱᱤᱡ ᱮ ᱛᱟᱦᱮᱸ ᱠᱟᱱᱟ ᱾ ᱫᱤᱥᱚᱢ ᱜᱚᱢᱠᱮ, ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱟᱨ ᱢᱟᱨᱟᱝ ᱢᱚᱱᱛᱨᱤ ᱥᱟᱶᱛᱮ ᱫᱤᱥᱚᱢ ᱡᱟᱠᱟᱛ ᱨᱤᱱ ᱟᱹᱰᱤᱜᱟᱱ ᱨᱟᱡᱽᱟᱹᱨᱤ ᱱᱮᱛᱟ ᱠᱚ ᱟᱡᱟᱜ ᱜᱩᱨ ᱚᱠᱛᱚ ᱨᱮ ᱫᱩᱠ ᱠᱚ ᱥᱚᱫᱚᱨ ᱞᱮᱫ-ᱟ ᱾ ᱩᱱᱤ ᱒ ᱺ ᱓᱐ ᱴᱟᱲᱟᱝ ᱨᱮ ᱫᱤᱞᱞᱤ ᱨᱮ ᱥᱮᱱᱟ ᱟᱜ ᱨᱤᱥᱚᱨᱪ ᱮᱸᱰ ᱨᱮᱯᱷᱨᱚᱞ ᱦᱟᱥᱯᱟᱛᱟᱞ ᱨᱮ ᱢᱩᱪᱟᱹᱫ ᱥᱟᱦᱮᱫ ᱮ ᱤᱫᱤ ᱞᱮᱫ-ᱟ ᱾ ᱩᱱᱤ ᱫᱚ ᱨᱟᱪᱟᱦᱚᱨ ᱨᱮ ᱤᱱᱯᱷᱮᱠᱥᱮᱱ (ᱭᱩᱨᱳᱥᱮᱯᱥᱤᱥ) ᱨᱮᱱᱟᱜ ᱮᱴᱠᱮᱴᱚᱬᱮ ᱛᱟᱭᱚᱢ ᱪᱟᱞᱣᱮᱱ ᱑᱒ ᱡᱟᱱᱩᱣᱟᱨᱤ ᱫᱚ ᱦᱟᱥᱯᱟᱛᱟᱞ ᱨᱮᱠᱚ ᱵᱷᱩᱨᱛᱤ ᱞᱮᱫᱮ ᱛᱟᱦᱮᱸᱫ ᱾ ᱩᱱᱤ ᱥᱟᱦᱮᱫ ᱮᱴᱠᱮᱴᱚᱬᱮ ᱟᱡᱟᱨ ᱨᱮᱦᱚᱸ ᱯᱟᱲᱟᱣ ᱮ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱠᱟᱹᱢᱤᱠᱛᱚ ᱫᱚ ᱑᱙᱘᱗ ᱠᱷᱚᱱ ᱑᱙᱙᱒ ᱦᱟᱹᱵᱤᱡ ᱛᱟᱦᱮᱸ ᱠᱟᱱᱟ ᱾ ᱫᱤᱥᱚᱢ ᱜᱚᱢᱠᱮ ᱛᱷᱟᱱᱚᱛ ᱨᱮ ᱫᱩᱲᱩᱵ ᱞᱟᱦᱟ ᱨᱮ ᱵᱷᱮᱸᱠᱚᱴᱚᱨᱟᱢᱚᱱ ᱫᱚ ᱥᱩᱯᱩᱨ ᱯᱩᱱ ᱥᱮᱨᱢᱟ ᱦᱟᱹᱵᱤᱡ ᱫᱤᱥᱚᱢ ᱨᱤᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾

## ᱮᱛᱚᱦᱚᱵ ᱡᱤᱭᱚᱱ

ᱵᱷᱮᱸᱠᱚᱴᱚᱨᱟᱢᱚᱱ ᱟᱜ ᱡᱟᱱᱟᱢ ᱫᱚ ᱔ ᱰᱤᱥᱮᱢᱵᱚᱨ ᱑᱙᱑᱐ ᱨᱮ ᱛᱟᱢᱤᱞᱱᱟᱰᱩ ᱨᱮ ᱪᱚᱸᱡᱚᱣᱨ ᱥᱩᱨ ᱨᱮᱱᱟᱜ ᱯᱚᱴᱴᱩᱠᱳᱴᱴᱚᱭ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱭᱟᱜ ᱵᱟᱹᱲᱛᱤ ᱥᱮᱪᱮᱫ ᱫᱚ ᱨᱟᱡᱽᱜᱟᱲ ᱪᱮᱱᱱᱟᱭ (ᱩᱱ ᱡᱚᱦᱚᱜ ᱢᱟᱫᱽᱨᱟᱥ) ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱠᱟᱹᱣᱰᱤᱟᱹᱨᱤ ᱨᱮ ᱥᱚᱱᱮᱨᱥᱤᱫᱽ ᱢᱟᱹᱱᱦᱤᱥᱤᱨ ᱢᱟᱫᱽᱨᱟᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱮ ᱟᱢᱮᱴ ᱞᱮᱫ-ᱟ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱢᱟᱫᱽᱨᱟᱥ ᱨᱮᱱᱟᱜ ᱜᱮ ᱞᱚ ᱠᱚᱞᱮᱡᱽ ᱠᱷᱚᱱ ᱠᱟᱱᱩᱱ ᱮ ᱯᱟᱲᱦᱟᱣ ᱮᱱᱟ ᱾ ᱥᱮᱪᱮᱫ ᱥᱟᱹᱛ ᱠᱮᱫ ᱛᱟᱭᱚᱢ ᱩᱱᱤ ᱫᱚ ᱢᱟᱫᱽᱨᱟᱥ ᱩᱱᱩᱥᱩᱞ ᱫᱚᱨᱵᱟᱨᱜᱟᱲ ᱨᱮ ᱥᱮᱨᱢᱟ ᱑᱙᱓᱕ ᱠᱷᱚᱱ ᱩᱠᱤᱞᱟᱹᱛᱤᱭ ᱮᱛᱚᱦᱚᱵ ᱠᱮᱫ-ᱟ ᱟᱨ ᱑᱙᱕᱑ ᱠᱷᱚᱱ ᱩᱱᱤ ᱫᱚ ᱞᱟᱯᱷᱟᱝ ᱫᱚᱨᱵᱟᱨᱜᱟᱲ ᱨᱮ ᱩᱠᱤᱞᱟᱹᱛᱤᱭ ᱮᱛᱚᱦᱚᱵ ᱠᱮᱫ-ᱟ ᱾ ᱩᱠᱤᱞᱟᱹᱛᱤ ᱚᱠᱛᱚ ᱨᱮᱜᱮ ᱩᱱᱤ ᱫᱚ ᱫᱤᱥᱚᱢ ᱨᱮᱱᱟᱜ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮᱦᱚᱸ ᱫᱟᱣ ᱮ ᱦᱟᱛᱟᱣ ᱠᱮᱫ-ᱟ ᱾ ᱟᱨ ᱑᱙᱔᱒ ᱨᱮᱱᱟᱜ ᱥᱤᱧᱚᱛ ᱵᱟᱹᱜᱤᱱ ᱦᱩᱞᱥᱟᱹᱭ ᱨᱮ ᱢᱤᱫ ᱞᱮᱛᱟᱲ ᱠᱩᱨᱩᱢᱩᱴᱩ ᱟᱹᱱᱤᱡ ᱞᱮᱠᱟᱭ ᱠᱟᱹᱢᱤ ᱠᱮᱫ-ᱟ ᱾ ᱯᱷᱩᱨᱜᱟᱹᱞ ᱛᱟᱭᱚᱢ ᱩᱠᱤᱞᱟᱹᱛᱤ ᱨᱮ ᱩᱱᱤᱭᱟᱜ ᱥᱚᱨᱮᱥ ᱠᱟᱹᱢᱤ ᱧᱮᱞ ᱠᱟᱛᱮ ᱥᱤᱧᱚᱛ ᱥᱚᱨᱠᱟᱨ ᱫᱚ ᱩᱱᱤ ᱫᱤᱥᱚᱢ ᱨᱤᱱ ᱪᱮᱛᱟᱱ ᱛᱷᱚᱠ ᱨᱤᱱ ᱩᱠᱤᱞ ᱠᱚᱣᱟᱜ ᱜᱟᱫᱮᱞ ᱨᱮ ᱴᱷᱟᱶᱮ ᱮᱢᱟᱫᱮᱭᱟ ᱾ ᱑᱙᱔᱘ ᱠᱷᱚᱱ ᱑᱙᱕᱐ ᱦᱟᱹᱵᱤᱡ ᱩᱱᱤ ᱫᱚ ᱢᱟᱫᱽᱨᱟᱥ ᱴᱚᱴᱷᱟ ᱨᱤᱱᱤᱡ ᱵᱟᱨ ᱯᱷᱮᱰᱨᱮᱥᱚᱱ ᱨᱤᱱᱤᱡ ᱥᱩᱛᱨᱮᱛ ᱞᱮᱠᱟᱛᱮᱭ ᱛᱟᱦᱮᱸ ᱮᱱᱟ ᱾
ᱠᱟᱱᱩᱱ ᱨᱮᱱᱟᱜ ᱵᱟᱱᱟᱰᱟᱭ ᱟᱨ ᱟᱪᱮᱛᱤᱭᱟᱹ ᱨᱟᱡᱽᱟᱹᱨᱤ ᱨᱮ ᱠᱩᱨᱩᱢᱩᱴᱩ ᱠᱟᱹᱢᱤ ᱠᱷᱟᱹᱛᱤᱨ ᱩᱥᱟᱹᱨᱟ ᱜᱮ ᱨᱟᱡᱽᱟᱹᱨᱤ ᱨᱮᱦᱚᱸᱭ ᱵᱚᱞᱚᱭᱮᱱᱟ ᱾ ᱥᱮᱨᱢᱟ ᱑᱙᱕᱐ ᱨᱮ ᱩᱱᱤ ᱫᱚ ᱯᱷᱩᱨᱜᱟᱹᱞ ᱥᱤᱧᱚᱛ ᱨᱤᱱᱤᱡ ᱯᱨᱚᱵᱷᱤᱡᱚᱱᱟᱞ ᱯᱟᱨᱞᱤᱭᱟᱢᱮᱸᱴ ᱞᱟᱹᱜᱤᱫ ᱮ ᱵᱟᱪᱷᱚᱱ ᱮᱱᱟ ᱾ ᱚᱱᱟ ᱛᱟᱭᱚᱢ ᱑᱙᱕᱒ ᱠᱷᱚᱱ ᱑᱙᱕᱘ ᱦᱟᱹᱵᱤᱡ ᱩᱱᱤ ᱫᱚ ᱫᱤᱥᱚᱢ ᱨᱤᱱᱤᱡ ᱯᱩᱭᱞᱩ ᱯᱟᱨᱞᱤᱭᱟᱢᱮᱸᱴ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱮᱱᱟ ᱾ ᱩᱱᱤ ᱫᱚ ᱥᱮᱨᱢᱟ ᱑᱙᱕᱓ ᱠᱷᱚᱱ ᱑᱙᱕᱔ ᱦᱟᱹᱵᱤᱡ ᱠᱚᱸᱜᱽᱨᱮᱥ ᱯᱟᱴᱤ ᱨᱮ ᱥᱩᱛᱨᱮᱛ ᱛᱷᱟᱱᱚᱛ ᱨᱮᱦᱚᱸᱭ ᱛᱟᱦᱮᱸ ᱠᱟᱱᱟ ᱾

## ᱨᱟᱡᱽᱟᱹᱨᱤ ᱡᱤᱭᱚᱱ

᱑᱙᱕᱘ ᱨᱮ ᱥᱚᱝᱥᱚᱫᱽ ᱞᱟᱹᱜᱤᱫ ᱮ ᱵᱟᱪᱷᱚᱱ ᱮᱱ ᱨᱮᱫᱚᱸ ᱨᱟᱢᱟᱥᱣᱟᱢᱤ ᱵᱷᱮᱸᱠᱚᱴᱚᱨᱟᱢᱚᱱ ᱫᱚ ᱞᱳᱠ ᱥᱚᱵᱷᱟ ᱢᱟᱹᱪᱤ ᱠᱷᱚᱱ ᱨᱤᱡᱟᱭᱤᱱ ᱮᱢ ᱠᱟᱛᱮ ᱢᱟᱫᱽᱨᱟᱥ ᱥᱚᱨᱠᱟᱨ ᱨᱮ ᱢᱤᱫ ᱢᱚᱱᱛᱨᱤᱭᱟᱜ ᱛᱷᱟᱱᱚᱛ ᱮ ᱟᱯᱱᱟᱨ ᱠᱮᱫ-ᱟ ᱾ ᱱᱚᱶᱟ ᱚᱠᱛᱚ ᱨᱮ ᱩᱱᱤ ᱫᱚ ᱠᱟᱹᱨᱜᱟᱲ, ᱥᱟᱶᱛᱟ, ᱦᱮᱡᱥᱮᱱ, ᱠᱟᱹᱣᱰᱤᱟᱹᱨᱤ ᱟᱨ ᱫᱤᱥᱣᱟᱹ ᱠᱚᱣᱟᱜ ᱵᱷᱟᱹᱞᱟᱹᱭ ᱞᱟᱹᱜᱤᱫ ᱟᱹᱰᱤᱜᱟᱱ ᱩᱛᱱᱟᱹᱣᱟᱱ ᱠᱟᱹᱢᱤᱭ ᱠᱟᱹᱢᱤ ᱠᱮᱫ-ᱟ ᱾ ᱑᱙᱗᱙ ᱨᱮ ᱩᱱᱤ ᱫᱚ ᱯᱚᱨᱛᱚᱱ ᱠᱚᱢᱤᱥᱳᱱ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱭ ᱵᱤᱥᱮᱞᱮᱫ ᱮᱱᱟ ᱾ ᱟᱨ ᱩᱱᱤ ᱫᱚ ᱠᱟᱹᱨᱜᱟᱲ, ᱦᱮᱡᱥᱮᱱ, ᱟᱨ ᱨᱮᱞᱦᱚᱨ ᱞᱮᱠᱟᱱ ᱢᱩᱬᱩᱛ ᱦᱩᱫᱟᱹ ᱨᱮᱱᱟᱜ ᱟᱺᱜᱤᱵᱷᱟᱨ ᱠᱚ ᱪᱟᱞ ᱟᱫᱮᱭᱟ ᱾ ᱑᱙᱔᱙ ᱨᱮ ᱠᱚᱧᱮ ᱢᱟᱫᱽᱨᱟᱥ ᱨᱮᱱᱟᱜ ᱥᱤᱴ ᱠᱷᱚᱱ ᱩᱱᱤ ᱫᱚ ᱞᱳᱠ ᱥᱚᱵᱷᱟ ᱞᱟᱹᱜᱤᱫ ᱥᱚᱦᱮᱛ ᱠᱚ ᱵᱟᱪᱷᱚᱱ ᱠᱮᱫᱮᱭᱟ ᱾ ᱡᱟᱦᱟᱸᱨᱮ ᱩᱱᱤ ᱫᱚ ᱩᱞᱴᱟᱹ ᱯᱟᱦᱴᱟ ᱱᱮᱛᱟᱦᱟᱜ ᱴᱷᱟᱶ ᱮ ᱛᱚᱨᱟᱣ ᱠᱮᱫ-ᱟ ᱾ ᱑᱙᱘᱐ ᱨᱮ ᱟᱡ ᱫᱚ ᱞᱳᱠ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱮ ᱵᱟᱪᱷᱚᱱ ᱮᱱ ᱛᱟᱭᱚᱢ ᱤᱱᱫᱤᱨᱟ ᱜᱟᱱᱫᱷᱤᱭᱟᱜ ᱥᱚᱨᱠᱟᱨ ᱨᱮ ᱩᱱᱤ ᱫᱚ ᱯᱷᱟᱭᱱᱟᱱᱥ ᱢᱤᱱᱤᱥᱴᱨᱤ ᱨᱮᱱᱟᱜ ᱟᱺᱜᱤᱵᱷᱟᱨ ᱠᱚ ᱪᱟᱞ ᱟᱫᱮᱭᱟ ᱟᱨ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱰᱤᱯᱷᱮᱱᱥ ᱢᱤᱱᱤᱴᱚᱨ ᱠᱚ ᱵᱮᱱᱟᱣ ᱠᱮᱫᱮᱭᱟ ᱾ ᱩᱱᱤ ᱫᱚ ᱯᱟᱪᱷᱮ ᱟᱨ ᱥᱟᱢᱟᱝ ᱭᱩᱨᱳᱯ ᱥᱟᱶ ᱜᱮ ᱥᱳᱵᱤᱭᱚᱛ ᱭᱩᱱᱤᱭᱚᱱ, ᱟᱢᱮᱨᱤᱠᱟ, ᱠᱟᱱᱟᱰᱟ, ᱠᱚᱧᱮ ᱯᱟᱪᱷᱮ ᱮᱥᱤᱭᱟ, ᱡᱟᱯᱟᱱ, ᱚᱥᱴᱨᱮᱞᱤᱭᱟ, ᱱᱤᱣᱡᱤᱞᱮᱸᱰ, ᱭᱩᱜᱳᱥᱞᱟᱵᱤᱭᱟ ᱟᱨ ᱢᱟᱨᱤᱥᱚᱥ ᱠᱚᱭ ᱥᱟᱸᱜᱷᱟᱨ ᱟᱠᱟᱫ-ᱟ ᱾ ᱟᱡ ᱫᱚ ᱚᱜᱚᱥᱴ ᱑᱙᱔᱙ ᱨᱮ ᱫᱤᱥᱚᱢ ᱨᱤᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮᱭ ᱵᱮᱱᱟᱣ ᱮᱱᱟ ᱾ ᱱᱚᱶᱟ ᱥᱟᱶᱛᱮ ᱜᱮ ᱟᱡ ᱫᱚ ᱨᱟᱡᱽᱡᱚᱥᱚᱵᱷᱟ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱟᱠᱟᱱᱟ ᱾ ᱱᱤᱭᱟᱹ ᱚᱠᱛᱚ ᱨᱮ ᱩᱱᱤ ᱫᱚ ᱤᱱᱫᱤᱨᱟ ᱜᱟᱱᱫᱷᱤ ᱥᱟᱱᱛᱤ ᱯᱩᱨᱚᱥᱠᱟᱨ ᱟᱨ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱮᱣᱟᱨᱰ ᱯᱷᱳᱨ ᱤᱱᱴᱚᱨᱱᱮᱥᱱᱟᱞ ᱚᱸᱰᱚᱨᱥᱰᱮᱱᱰᱤᱝ ᱨᱤᱱᱤᱡ ᱯᱟᱨᱥᱮᱛ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱒᱕ ᱡᱩᱞᱟᱭ ᱑᱙᱔᱙ ᱨᱮ ᱫᱤᱥᱚᱢ ᱨᱤᱱᱤᱡ ᱘ ᱟᱹᱱᱤᱡ ᱫᱤᱥᱚᱢ ᱜᱚᱢᱠᱮ ᱞᱮᱠᱟᱛᱮ ᱠᱤᱨᱤᱭᱟᱹᱭ ᱦᱟᱛᱟᱣ ᱞᱮᱫ-ᱟ ᱾

## ᱢᱩᱪᱟᱹᱫ ᱚᱠᱛᱚ

ᱛᱟᱞᱢᱟ ᱥᱚᱨᱠᱟᱨ ᱫᱚ ᱟᱭᱟᱨ ᱫᱤᱥᱚᱢ ᱜᱚᱢᱠᱮ ᱟᱨ. ᱵᱷᱮᱸᱠᱚᱴᱚᱨᱚᱢᱚᱱ ᱟᱜ ᱥᱚᱱᱢᱟᱱ ᱨᱮ ᱫᱤᱥᱚᱢ ᱨᱮ ᱮᱭᱟᱭ ᱢᱟᱦᱟᱸ ᱞᱟᱹᱜᱤᱫ ᱡᱟᱹᱛᱤᱭᱟᱹᱨᱤ ᱟᱹᱠᱩᱛ ᱮ ᱵᱤᱠᱱᱟᱹᱣ ᱞᱮᱫ-ᱟ ᱾ ᱢᱤᱫ ᱥᱚᱨᱠᱟᱨᱤ ᱜᱟᱞᱚᱪᱤᱭᱟᱹᱭ ᱞᱟᱹᱭ ᱠᱮᱫ-ᱟ ᱫᱚ ᱱᱤᱭᱟᱹ ᱚᱠᱛᱚ ᱨᱮ ᱚᱠᱟ ᱦᱚᱸ ᱥᱚᱨᱠᱟᱨᱤᱭᱟᱹ ᱨᱟᱹᱥᱠᱟᱹ ᱨᱚᱢᱚᱡᱽ ᱠᱟᱹᱢᱤᱦᱚᱨᱟ ᱵᱟᱝ ᱦᱩᱭᱩᱜ-ᱟ ᱟᱨ ᱡᱚᱛᱚ ᱥᱚᱨᱠᱟᱨᱤᱭᱟᱹ ᱫᱚᱞᱟᱱ ᱨᱮ ᱪᱤᱨ ᱫᱚ ᱟᱫᱷᱟ ᱞᱤᱰᱩᱨ ᱛᱟᱦᱮᱸᱱᱟ ᱾ ᱱᱚᱶᱟ ᱥᱟᱶᱛᱮ ᱫᱤᱥᱣᱟᱹ ᱢᱟᱦᱟᱸ ᱦᱮᱞᱢᱮᱞ ᱛᱟᱭᱚᱢ ᱦᱩᱭᱩᱜ ᱵᱤᱴᱤᱝ ᱨᱤ-ᱴᱨᱤᱴ ᱟᱨ ᱡᱟᱹᱛᱤᱭᱟᱹᱨᱤ ᱠᱮᱭᱰᱮᱴ ᱠᱳᱨᱯᱥ ᱨᱮᱱᱟᱜ ᱢᱟᱨᱟᱝ ᱢᱚᱱᱛᱨᱤ ᱨᱮᱞᱤ ᱥᱟᱶᱛᱮ ᱡᱚᱛᱚ ᱥᱚᱨᱠᱟᱹᱨᱤᱭᱟᱹ ᱠᱟᱹᱢᱤᱦᱚᱨᱟ ᱴᱷᱟᱠᱮᱫ ᱫᱚᱦᱚ ᱦᱩᱭ ᱮᱱᱟ ᱾ ᱥᱟᱹᱜᱩᱱ ᱢᱟᱦᱟᱸ ᱒᱙ ᱡᱟᱱᱩᱣᱟᱨᱤ ᱫᱚ ᱱᱟᱶᱟ ᱫᱤᱞᱞᱤ ᱨᱮ ᱡᱩᱢᱤᱫᱽ ᱛᱷᱟᱱ ᱨᱮ ᱯᱩᱨᱟᱹ ᱡᱟᱹᱛᱤᱭᱟᱹᱨᱤ ᱢᱟᱹᱱ ᱢᱟᱱᱚᱛ ᱥᱟᱶᱛᱮ ᱩᱱᱤᱭᱟᱜ ᱢᱩᱪᱟᱹᱫ ᱥᱩᱥᱟᱹᱨ ᱠᱟᱹᱢᱤ ᱥᱟᱹᱛ ᱮᱱᱟ ᱾ ᱩᱱᱤᱭᱤᱡ ᱡᱟᱶᱟᱭ ᱜᱚᱢᱠᱮ ᱠᱮᱵᱤ ᱵᱷᱮᱸᱠᱚᱴ ᱫᱚ ᱩᱱᱤ ᱥᱟᱨᱟ ᱥᱮᱸᱜᱮᱞ ᱮ ᱮᱢᱟ ᱫᱮᱭᱟ ᱾ ᱡᱚᱛᱚ ᱫᱷᱚᱨᱚᱢ ᱚᱦᱬᱮ ᱟᱨ ᱒᱑ ᱵᱟᱺᱫᱩᱠ ᱥᱟᱞᱟᱢ ᱛᱟᱞᱟᱨᱮ ᱵᱷᱮᱸᱠᱚᱴᱨᱚᱢᱚᱱ ᱟᱜ ᱜᱚᱡ ᱦᱚᱲᱢᱚ ᱢᱚᱬᱮᱡᱟᱭ ᱨᱮ ᱢᱮᱴᱟᱣ ᱥᱟᱹᱨᱤᱭᱮᱱᱟ ᱾ ᱱᱚᱶᱟ ᱞᱟᱦᱟᱨᱮ ᱫᱤᱥᱚᱢ ᱜᱚᱢᱠᱮ ᱯᱨᱚᱛᱤᱵᱷᱟ ᱯᱟᱴᱤᱞ ᱫᱚ ᱩᱱᱤ ᱢᱩᱪᱟᱹᱫ ᱵᱤᱫᱟᱹᱭᱮ ᱮᱢᱟᱫᱮᱭᱟ ᱾ ᱡᱟᱹᱨᱩᱢ ᱢᱟᱦᱟᱸ ᱓᱐ ᱡᱟᱱᱩᱣᱟᱨᱤ ᱫᱚ ᱟᱭᱟᱨ ᱫᱤᱥᱚᱢ ᱜᱚᱢᱠᱮ ᱟᱜ ᱡᱟᱝᱵᱟᱦᱟ ᱦᱚᱨᱤᱫᱽᱣᱟᱨ ᱨᱮ ᱜᱟᱝ ᱱᱟᱹᱭ ᱨᱮᱠᱚ ᱵᱚᱦᱮᱞ ᱠᱮᱫ-ᱟ ᱾ ᱩᱱᱤᱭᱤᱡ ᱡᱟᱶᱟᱭ ᱜᱚᱢᱠᱮ ᱰᱨ. ᱠᱮ. ᱵᱷᱮᱸᱠᱚᱴᱨᱚᱢᱚᱱ ᱟᱨ ᱯᱨᱚᱯᱷᱮᱥᱚᱨ ᱟᱨ. ᱨᱟᱢᱪᱚᱸᱫᱽᱨᱚᱱ ᱥᱟᱶᱛᱮ ᱦᱚᱯᱚᱱ ᱮᱨᱟ ᱞᱚᱠᱷᱥᱢᱤ ᱵᱤ ᱵᱷᱮᱸᱠᱚᱴᱮᱥᱣᱚᱨ ᱫᱤᱞᱞᱤ ᱠᱷᱚᱱ ᱩᱱᱤᱭᱟᱜ ᱡᱟᱝᱵᱟᱦᱟ ᱟᱹᱜᱩ ᱠᱟᱛᱮ ᱚᱸᱰᱮ ᱠᱚ ᱥᱮᱴᱮᱨ ᱮᱱᱟ ᱾ ᱧᱩᱛᱩᱢᱟᱱ ᱜᱷᱟᱴ ᱨᱮ ᱩᱛᱚᱨᱟᱠᱷᱚᱸᱰ ᱨᱤᱱᱤᱡ ᱥᱮᱪᱮᱫ ᱢᱚᱱᱛᱨᱤ ᱢᱚᱫᱚᱱ ᱠᱚᱣᱥᱤᱠ
ᱦᱚᱨᱤᱫᱽᱣᱟᱨ ᱨᱤᱱᱤᱡ ᱦᱚᱱᱚᱛᱤᱵᱷᱟᱨ, ᱥᱮᱭᱞᱮᱥ ᱵᱟᱜᱳᱞᱤ ᱟᱨ ᱮᱥᱮᱥᱯᱤ ᱥᱚᱧᱡᱚᱭ ᱜᱩᱸᱡᱽᱭᱮᱞ ᱥᱮᱴᱮᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱭᱟᱨ ᱫᱤᱥᱚᱢ ᱜᱚᱢᱠᱮ ᱨᱤᱱ ᱜᱷᱟᱨᱚᱸᱡᱤᱭᱟᱹ ᱠᱚ ᱥᱟᱶ ᱫᱤᱞᱞᱤ ᱠᱷᱚᱱ ᱠᱚ ᱦᱮᱡ ᱞᱮᱱ ᱯᱚᱸᱰᱤᱛ ᱥᱩᱱᱫᱚᱨ ᱨᱟᱜᱷᱚᱵᱽ ᱥᱚᱨᱢᱟ ᱫᱚ ᱜᱷᱟᱴ ᱨᱮᱭ ᱵᱚᱸᱜᱟ ᱵᱳᱨᱳ ᱠᱮᱫ-ᱟ ᱟᱨ ᱛᱟᱭᱚᱢ ᱛᱮ ᱱᱟᱹᱭ ᱨᱮ ᱡᱟᱝᱵᱟᱦᱟᱭ ᱵᱚᱦᱮᱞ ᱚᱪᱚ ᱠᱮᱫ ᱠᱚᱣᱟ ᱾ ᱱᱚᱶᱟ ᱞᱟᱦᱟᱨᱮ ᱥᱮᱱᱟ ᱠᱚᱭᱤᱡ ᱛᱩᱨᱩᱭ ᱟᱹᱱᱤᱡ ᱟᱨᱴᱤᱞᱮᱨᱤ ᱵᱽᱨᱤᱜᱮᱰ ᱨᱤᱱᱤᱡ ᱞᱟᱯᱷᱟᱝ ᱟᱹᱢᱟᱹᱞᱤᱭᱟᱹ ᱫᱚ ᱥᱚᱱᱚᱛ ᱵᱟᱡᱟᱨ ᱵᱟᱦᱨᱮ ᱨᱮ ᱢᱮᱱᱟᱜ ᱨᱟᱭᱵᱟᱞᱟ ᱴᱚᱴᱷᱟᱨᱮ ᱵᱷᱮᱸᱠᱚᱴᱨᱚᱢᱚᱱ ᱟᱜ ᱡᱟᱝᱵᱟᱦᱟ ᱪᱩᱠᱟᱹᱜ ᱨᱮ ᱵᱟᱦᱟ ᱢᱟᱞᱟᱭ ᱟᱨᱟᱣ ᱠᱮᱫ-ᱟ ᱾

## ᱥᱟᱹᱠᱷᱭᱟᱹᱛ

## ᱵᱟᱦᱨᱮ ᱡᱚᱱᱚᱲ

* Late R.Venkatraman's Journey
* maintained by RV Foundation Archived ᱒᱐᱑᱓-᱐᱖-᱑᱕ at the Wayback Machine., a Trust founded by him and administered by the family.